ka ka ka ka ka ka ka es ka ka ka ka ka ka ka ka xmf ka ka ka ka ka ka ka en ka ka ka ka ka ka ka ka ka ka ka ka ka ka ka ka ka ka en
კინტოს ახალ-წელიწადი | | მადათოვი | Madatovi
★ „დული იაბლოკი დუ...ლიიი! ახალ-წელიწადია! ეს ერთი წელიწადიც ჩავაბარეთ პატრონს, თავისი დავი-დარაბიანი ჯოჯოხეთის ნუგბარი ისევ უკან წაიყვანოს. სხვას რას გვეტყვის, რად წამოგვედავება? თუ იმან არ აგვყარა ნალები, ჩვენ იმისთვის არა დაგვიკლია-რა! ვა! ვა! მართლა ბიჭო და რა ოხერი წელიწადი იყო! უჰ, იმისი სიფათი კი დაიქცეს!
ჯერ ხომ იმითი გაგვიწყვიტა ბარაქა, რომ ამოდენა ბაღებსა და ვენახებს სულ ნაცარ-ტუტი აადინა, სულ გააოხრა, ახლა შარშან ორთაჭალის ბაღებში ორჯელ ისე მჟეჟეს, რომ ორ-ორი კვირა დუქნის ბალახანაში ვიწექი; სულ ცოტა რომ ვსთქვათ, ერთი ოცდა-ათი ღამეც პოლიციაში მძინებია, მოდი და ლოცვა-კურთხევა შეუთვალო, იმ ვირისთავსა, იმასა!
არა, ჯანჯალი წელიწადი იყო, ჯანჯალი! ამას გარდა, ჯერ ერთი, რომ საბურთალო და ფიქრის გორა დაგვიქცია და მეორე, ეს ოხერი ბალდახინები მოიგონა. [ბალდახინი - 1. მდიდრულად მორთული ჩარდახი (უძრავი ან გადასატანი); 2. მიცვალებულის გასასვენებელი ჩარდახიანი ეტლი;] ამ ბალდახინებმა ხომ ზაჰლა წაიღეს [ზაჰლა წაიღო - თავი მომაბეზრა] რაღა, მთელი დღე სულ წკარა-წკური გაუდით, ასე გონია წყნეთიდგან ჯორებით ნახშირი ჩამოუტანიათო. აფსუს აბრუშკას ფაიტონო! ვა, მაშა-კაცო! საითაც მინდა იქით მივაბრუნებ, „ნოვი სვეტში“ არ მინდა, ეშპეტაშვილის დუქანში მივაგრიალებ ფაიტონს, დიდუბეში, და იქ ვიქეიფებ. მაგ ოხერს ბალდახინს ინდაურივით აუღია და სულ ერთს გზაზედ მიდის, ასე გონია, რამე დაუკარგავს და მას ეძებსო. სადაც გინდა და საქმე გაქვს, იქ ჩამოხტიო. ბიჭოს! ჩამოხტომა რათ მინდა, მე ის მინდა, რომ მიკიტნის დუქნის კარებთან დავდგე ფაიტონით და ერთი სველი ჩარექიანი ზედ ფაიტონზედვე გადავუძახო მოუკრავში.
ამბობენ, ახალ-წელიწადს რომ რამე ინატროს კაცმა, უეჭველად აუხდებაო. მამა უცხონდათ! რაც შარშან ვინატრე ის ხომ ამიხდა და ახლა წრეულს მოუყვები. შარშან შეითან-ბაზარი და სირაჩხანა ვინატრე, ჩემი იყოს-მეთქი, მაგრამ იმის მაგივრად, რომ ნატვრა ამსრულებიყო, შეითან-ბაზარში დუქანი გავაღე და გავკოტრდი, სირაჩხანაში კიდევ დღე ვერ გამივლია, აბრუა სირაჯისა ოთხის თუნგის ჭუჭყი მმართებს და მეშინიან, ნისია არ წამომედავოს-მეთქი.
არა ძმაო, თუ შენ თითონ არ გაისარჯე, ახალი წელიწადი ისეთი ნამარდი ჯეელია, რომ თუ ზარალი არა, სიკეთეს არას დაგაყრის! არა, ახალ-წელიწადი რომ კაი კაცი იყოს, ზამთარში მოვიდოდა! აბა ერთი რომელი ვარდი და ხეხილი ხარობს ზამთარში? ერთად-ერთი ღვიაა, რომელსაც ზამთარ-ზაფხულ ბაიყუშივით სულ ერთი ფერი აქვს და ისიც მხოლოდ მკვდრისთვის არის გამოსადეგი და გამოსაყენებელი.
მაგრამ მაინც ეშმაკს შევაფურთხებ და ვინატრებ, ვირი ხომ არა ვარ, ერთხელ რომ ტალახში ჩავარდე, მეორედ იმ გზაზედ აღარ გავიარო. შარშან თუ არ ამისრულდა, იქნება წრეულს ღმერთმა იპრიანოს და ამისრულდეს.
ეჰ, რაც გახდეს, გახდეს, ბევრს არ გამოვუდგები და სულ უბრალო რამეს ვინატრებ: ღმერთმა ისეთი სიმდიდრე მომცეს, რომ ორთაჭალის ბაღი ჩემი იყოს, შიგ ერთი ბუზმენტიანი კარავი მედგეს და რაც სირაჩხანაში ღვინით სავსე რუმბებია, სულ ამ კარავში იდგეს. კუპრია მეზურნე ბიჭადა მყავდეს და როცა ეშხზედ მოვიდე, მაშინ ავაბზუილებინო ტკბილი დუდუკი.
თუ ეს ახალი წელიწადიც შარშანდელივით თარსი და ზეთი გამოდგა, შენ კარგად იყავ, მეორე ახალ-წელიწადსაც ერთს კარგად შევუკურთხებ, ის თავისთვის და მე ჩემთვის. მაშ არა და!..“
[ორ-ანი, გაზეთი „ივერია“, 1887 წ.]
• ერთი ამბავი •
გამოცემები ერთი ამბავი ინტერვიუ ლიტერატურული ქალაქები მადათოვის კუნძული მოგონებები ფიროსმანზე მულტიმედია პერსონაჟი პირველი რესპუბლიკა საბჭოთა თბილისის ქრონიკები სტატია სტუმრად ტფილისში სხვადასხვა ტფილისის ბუკინისტები ტფილისური ლეგენდა ტფილისური ტრადიციები უცხოელი მოგზაურები ტფილისზე ქალაქზედ ჩანაწერები ძველი თბილისის აშუღები ძველი თბილისის კრიმინალური ქრონიკა ძველი პრესა ძველი ქართული რეკლამა
ორიოდე სიტყვა აისორებზე |
ვანო ხოჯაბეგოვი - მეთულუხჩე „ტფილისის პოლიცმეისტერი აცნობებს ტფილისის გუბერნატორს, რომ გასულს 1895 წელს ტფილისში სულ 162, 351 მცხოვრებე...
ყარაჩოღელი VS კინტო |
★ „ ყარაჩოღელი! კინტო! ხშირად კინტოსა და ყარაჩოღელს ერთმანეთში ურევენ. ჩვენ, ძველი თბილისის სინიდისის შენარჩუნებისათვის, ამ ორ ტიპს განვ...
მადათოვის დაკარგული კუნძული |
მადათოვის კუნძული ★   ძნელად თუ მოიძებნება ადგილი ტფილისში, იმაზე მისტიკური, ვიდრე მადათოვის კუნძული. კუნძული, პრაქტიკულად, ლეგენდადაა...
თბილისურ შენობათა მაკეტების კოლექცია |
თბილისურ შენობათა მაკეტების კოლექცია - სახლი აბას აბადის მოედანზე ★  თბილისის ისტორიის მუზეუმის ხის ფონდში დაცულია თბილისურ შენობათა...
ლევან ბერძენიშვილი - ლამაზ-ქალაქი; კამორა; კანუდოსი | ლიტერატურული ქალაქები
★ გურამ დოჩანაშვილის რომანში - „სამოსელი პირველი“, მაგიური რეალიზმი გამოიხატება იმით, რომ აქ სამყარო შეტრიალებულია; ანუ, ჩვენ რომ ქართვე...
კუდიანი ვარსკვლავი თფილისის ცაზე... | 1881 წ.
„1881 წლის დიდი კომეტა“, C/1881 K1 [★ 1881 წელს, ცაზე, „დიდი კომეტა“, [C/1881 K1] გამოჩნდა... როგორც ჩანს, ამ მოვლენამ იმდენად შეაშფ...
მხატვარი გიგო გაბაშვილი... |
★ „გუშინდელს რუსულს გაზეთებში იყო მოხსენებული, რომ ქართველს მხატვარს ბ-ნ გაბაშვილს უნდა გამოჰფინოს თვის მიერ ნახატი სურათები, რიცხვით 50,...
Copyright © 2019 მადათოვი | Madatovi
Created with by Beauty Templates | Distributed by Gooyaabi Templates